 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ የመን ዝነብሩ ኢትዯጵያውያንን ኤርትራውያንን ዝረድኣና ስኢንና ይብሉ 29 ታሕሳስ 2017 ምንጪ ስእሊ, Jemal Jeilan መግለጺ ስእሊ, ኣብ የመን ብጥይት ተወቐዒዖም ካብ ሞንጎ ዝቖሰሉ ኢትዮጵያውያን መብዛሕትኦም ስደተኛታት ኢትዮጵያን ኤርትራን ኣብ ሰንዓ ይነብሩ ዋላ እኳ እንተነበሩ ኣብ የመን ብዘሎ ኲናት ሕድሕድ ናብ ዝተፈላለዩ ከባብታት እታ ሃገር ይስደዱ ከምዘለዉን መፍትሒ ከምዝሰኣኑን ተዛሪቦም ካብ 2001 ኣቆፃፅራ ኣውሮጳውያን ጀሚሩ ኣብ የመን ዝነብር ዘሎ ጀማል ጄይል እታ ሃገር ብኲናት ትሕመስ ስለዘላ ዝረድአና ኣካል የለን ይብል ፀገምና ንነግሮ ዋላ ሓደ ኣካል የለን እንትንሓምም ንሕከመሉ የለን ብዙሓት ቆልዑ ዘለዎም ሰባት ኣለዉ ኣመና ኣብ ምንግልታዕ ንርከብ ብምባል ዘለውሉ ኩነታት የረድእ እዚ ጥራሕ ኣይኮነን ብምኽንያት እቲ ኲናት ስራሕ የብልናን ንዝሰራሕናዮ እውን መሃያ ኣይኽፈለናን እንተተኸፈለና እውን ውሑድ እዩ ዋጋ ምግቢ ድማ ሰማይ ዓሪጉ እዩ ይብል ካልእ ክግለፅ ስሙ ዘይደለየ ን17 ዓመታት ኣብ የመን ተሰዲዱ ዝነብር ዘሎ ኤርትራዊ ድማ ኣብ መንጎ መንግስቲ እታ ሃገርን ዓመፅቲ ሖቲን ብዝካየድ ዘሎ ውግእ ኣብታ ሃገር ዝርከቡ ስደተኛታት ይጉድኡ ከምዘለዉ ሓቢሩ እታ ሃገር ብምኽንያት ኲናት ሓደሽቲ ስደተኛታት ምምዝጋብ ካብ ተቋርፅ 2 ዓመታት ተቖፂሮም ይብል በዚ ድማ ናብ የመን ዝኸዱ ስደተኛታት መለለይ መንነት ካብ ምስኣኖም ብተወሳኺ ቀዲሞም መለለይ መንነት ዝረኸቡ እውን ከሐድሱ ከምዘይኸኣሉ ይዛረብ ዓመፅቲ ሖቲ መእተውን መውፅእን መንገድታት ከምዝዓፀዉን ካብቲ ኲናት ንምምላጥ ዝፍትኑ ስደተኛታትይጥቕዑ ከምዘለዉ ይገልፅ ኣብ ቀረባ እዋን ኣብ ዝነበረ ኲናት እኳ ኣብ ጎደናታት ሰንዓ 2 ኢትዮጵያውያን ብጥይት ተወቒዖም እግሮም ከምዝተቖረፁን ኣብዚ ሕዚ እዋን ኣብ ሰንዓ ኣብ ዝርከብ ሆስፒታል ይሕከሙ ከምዘለዉን ጀማል ንቢቢሲ ተዛሪቡ ምንጪ ስእሊ, MOHAMMED HUWAIS መግለጺ ስእሊ, ሰንዓ የመን ኣብታ ሃገር ዝርከቡ ስደተኛታት ኣብ መንገዲ ገንዘብ ምሕዳግ ምእሳርን ካብ ስደርኦም ገንዘብ ንከልእኹ ምግዳድ ልሙዳት ተግባራት ከምዝኾኑ ዝዛረብ እዚ ኤርትራዊ ስደተኛ ኣብታ ሃገር ዘሎ ኲናት ብምጉህሃሩ ግና ናብ ውትህድርና ክፅምበሩ ይግደዱ ከምዘለዉ ገሊፁ ኣብ ዝሓለፈ ረቡዕ ንጉሆ ብ9 ፖላዊስ ሖቲ ተቐጥቂጠ እየ ዝብል ኣማን መሓመድ ድማ መለለይ መንነቱ ኣብ ገዛ ረሲዑ ከምዝወፀ ዋላ እኳ እንተተዛረቦም ካብታ ከተማ ውፅእ ኢላ ናብ ትርከብ ገጠር ከባቢ ወሲዶም ከምዝቐጥቀጥዎ ገሊፁልና ካብ መግረፍቲ ብተወሳኺ 330 ሽሕ ናይ የመን ሪያል ከምዝተሓደገ ድማ ንቢቢሲ ሓቢሩ ሓደ ሰብ ብ9 ወተሃደር ክውቃዕ ብጣዕሚ ከቢድ እዩ ከም ተመን እዮም ቀጥቂጦምኒምስ መኪና ስለዘላተሙኒ ውነይ ስሒተ ብድሕሪኡ ድማ ናብ ዓውደ ኲናት ክወስዱኒ ኢሎም ነይሮም ንዓመፅቲ ሖቲ ብዝቃወም ሓደ ወተሃደር እያ ነብሰይ ተሪፋ ይብል ነቲ ዝበፅሖ መስካሕክሒ ፍፃመ ብምምራር ዝገልፅ ኣማን ማሕበረሰብ ስደተኛታት ኢትዮጵያውያን ኤርትራውያንን ሶማላውያንን ብሓደ ብምዃንኣብ የመን ናብ ዝርከብ ጨንፈር ላዕለዋይ ኮሚሽን ስደተኛታት ውድብ ሕቡራት መንግስታት ብምኻድ ሓገዝ ንኽግበረሎም ዋላ እኳ እንተጠርዑ ፍታሕ ኣይረኸቡን ፕረዚደንት ነበር እታ ሃገር ምቕታሎም ስዒቡ ኣብታ ሃገር ዘሎ ቅልውላው ፈኸም ከምዝበለ ዝገልፁ እዞም ስደተኛታት ብምኽንያት እዚ ኣብ ሕሱም ፀገም ከምዝጠሓሉ ንቢቢሲ ተዛሪቦም ዘጋጥሞም ዘሎ ከቢድ ፀገም ንኮሚሽን ስደተኛታት ብምግላፅ ንክረድእዎም ዝሓተቱ እኳ እንተኾኑ ኣይተዳለኹሉን እንሕግዘኩም ነገር የለን ብዘይካ ንጉድኣት ኣካል ስደተኛታት በጀት የብልናን ዝብል መልሲ እዩ ተዋሂብዎም ብማሕበር ቀይሕ መስቀል ዓለም ናትና ሓላፍነት ኣብ ግዜ ኲናት ካብቲ ውግእ ምውፃእ ዘይኸኣሉ ሰባት ናብ ሰላማዊ ከባቢ ምውሳድ እዩ ከምዝተብሃሉ እቶም ስደተኛታት ተዛሪቦም ኮሚሽን ስደተኛታት ውድብ ሕቡራት መንግስታት ዝርከብሉ ሃዋህው ንዓለም ንከርእይ እንተዘይኮይኑ ድማ ካብ የመን ዝወፅእሉ መገዲ ንከዳልወሎም እዞም ስደተኛታት ተላብዮም ወሃቢ ቃል ትካል ስደተኛታት ዓለም ሊዮናርዶ ዶይል ብወገኖም ቅድሚ ሕዚ እውን ፍልሰት ከምዝነበረ ብምግላፅ ካብ ቀርኒ ኣፍሪቃ ዝስደዱ ስደተኛታት ኣብ ቅልውላው ኣብ ትርከብ ሃገር ኣብ ማእኸል ኲናት ይርከቡ ኢሎም ንሰባት ኣይትሰደዱ ኣይንብልን ግና ብዝተኽኣለ መጠን ንባዕሎም ካብ ገበነኛታትን ደለልትን ብምርሓቕ ውሑስ ስደት ንክገብሩ ንደሊ ኢሎም ተዛማዲ ትሕዝቶ ፕረዚደንት የመን ነበር ዓሊ ዓብደላ ሳልሕ ተቐቲሎም ከቢድ ናይ ርእሲ ማህረምቲ ዝበፅሖም ፕረዚደንት የመን ነበር ዓሊ ዓብደላ ሳልሕ ዝመስል ስእሊ ኣብ መርበባት ሓበሬታ ተዘረጊሑ ኣሎ4 ታሕሳስ 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 